கேள்வி: இரு கோடுகள் குறித்து விரிவாக சொல்லுங்கள்.
பதில்: இரு கோடுகள் (''Iru Kodugal'') 1969 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ஜெமினி கணேசன், சௌகார் ஜானகி, ஜெயந்தி (நடிகை), வி. எஸ். ராகவன் மற்றும் பலர் நடித்திருந்தனர். இரு பெண்களை மணந்த ஒரு மனிதனைச் சுற்றி இக்கதை நகர்கிறது. இரு கோடுகள் சிறந்த தமிழ்த் திரைப்படத்துக்கான தேசிய விருது பெற்றது. இந்த விருதை பெற்ற பாலச்சந்தரின் முதல் படம் இதுவாகும்.[2] இதே பெயரிலான ஒரு மேடை நாடகத்தை அடிப்படையாகக் கொண்ட இப்படம், கன்னடத்தில் எரடு றெக்கேகளு என்றும், தெலுங்கில் கலெக்டர் ஜானகி என்றும், இந்தியில் சன்ஜோக் என்றும் மறு ஆக்கம் செய்யப்பட்டது.